Denne artikkelen **trenger flere eller bedre referanser for verifikasjon**. Du kan forbedre denne artikkelen ved å legge inn referanser til gode kilder. Hvem som helst kan fjerne kildeløst materiale uten forvarsel, men den foretrukne tilnærmingen er i første omgang å markere de setningene/påstandene som trenger kildebelegg ved å tilføye *{{Trenger referanse|dato=2023-12}}* etter påstanden. *2016-02*

*«Gak» omdirigeres hit. For andre betydninger av GAK, se GAK.*
**Sangselskabet Guldbergs Akademiske Kor**, forkortet **G.A.K.**, er et av Norges fremste mannskor for amatørsangere. Koret ble stiftet 8. mai 1916 av Ansgar Guldberg under navnet «Sangselskabet Guldbergs Akademiske Kor». Det holder til i Oslo. G.A.K. talte i 2023 rundt 65 sangere, anført av dirigent Sigurd Engesnes.

### Sangselskapets historie

Ansgar Guldberg (1868–1924) Foto: Frederik Hilfling-Rasmussen (1869–1941) 
Den 8. mai 1916 innkalte firkløveret Ansgar Guldberg, Sophus Brochmannm, H.P. Blix og Paul Gjesdal et tjuetotalls personlige venner til konstituerende møte for *Sangselskabet Guldbergs Akademiske Kor*. Mandag 9. oktober 1916 avholdtes første øvelse (arbeidende møte), og siden da har mandag vært fast dag for GAKs øvelser.
Guldberg hadde tidligere vært dirigent for DnS.

Koret holdt en rekke konserter i årene 1916 – 1920, bla. a. for regjering og Høyesterett i Gamle Festsal, vårkonserter i Universitetets Aula og Gamle Logen, samt ved Nordisk studentersangstevne i København i juli 1919.

I okkupasjonstiden gikk GAK i dvale, som det meste av Norges korsamfunn, noe som i sin tur førte til at første samling etter frigjøringen måtte innkalles via annonsering i pressen.

Rundt midten av søttitallet fikk GAK en oppgangsperiode med økende rekruttering, blant annet på grunn av innsats fra Hans M. Borchgrevink, korets ferske dirigent og primus motor vocus. Guldbergs holdt konserter bl.a. på Island.

I 1984 overtok Nils Olav Aanonsen som dirigent. Koret deltok i flere internasjonale konkurranser, men uten å oppnå priser.

Koret feirer såvel 60- 75- og 90-årsjubileer.

### Dirigenter

| Dirigent | Periode |
| --- | --- |
| Ansgar Guldberg (1868-1924) | 1916-24 |
| Johannes Berg-Hansen (1882-1970) | 1924-32 |
| Arild Sandvold (1895-1984) | 19271 |
| Harald Brager-Nielsen (1900-1980) | 1932-36 |
| Olav Kielland (1901-1985) | 1936-40 |
| Harald Brager-Nielsen (1900-1980) | 1941 |
| Ingen virksomhet | 1941-46 |
| Torstein Grythe (1918-2009) | 1947 |
| Johannes Berg-Hansen (1882-1970) | 1947-49 |
| Gunnar Ihle (1911-1998) | 1949-55 |
| Rolf Østbye (1918-1993) | 1955-60 |
| Oskar Raaum (1916-2002) | 1960-64 |
| André Bongard (1920-1974) | 1964-73 |
| Hans Melchior Borchgrevink (1949- ) | 1973-84 |
| Nils Olav Aanonsen (1954- ) | Høst 1984 |
| Ivar Hanssen-Bauer (1960-2013) | Vår 1985 |
| Nils Olav Aanonsen | 1985-1993 |
| Lars Notto Birkeland (1969- ) | 1993-1995 |
| Alf Knutsen | 1995-1996 |
| Margrethe Ek-Stenmo (1965- ) | 1996-2008 |
| Sigurd Engesnes (1974- ) | 2009-2018 |
| Trym Ramlo Ystad (1990- ) | 2018-2021 |
| Sigurd Engesnes (1974- ) | 2021- |

1Arild Sandvold dirigerte koret under plateopptak i 1927.

Øystein Fevang, Tapani Länsiö og Jukka-Pekka Saraste dirigerte koret (sammen med Oslo Filharmoniske Kor og det finske mannskoret Otaniemen Kaiku) ved fremføringen av Sibelius' Kullervosymfoni høsten 2007.

GAK i dag
---------

Koret består i 2023 av ca. 65 aktive sangere, anført av dirigent Sigurd Engesnes.

Korets repertoar spenner fra større klassiske komposisjoner for kor via drikkeviser og andre viser til arrangementer over moderne sanger.

Dette gjenspeiles delvis i korets tre CD-plater: *Norges skaal* med norske drikkeviser gjennom de siste 200 år, *Bellman bland bröderne* med Göran Fristorp og Martin Haug som solister, og den siste innspillingen *Jul* med Anne-Lise Berntsen som solist.

Diskografi
----------

* *Bellmenn – epistler og sanger av Carl Michael Bellman* (1988, LP), dirigent Nils Olav Aanonsen
* *Norges skål! – Norske drikkeviser gjennom 200 år* (1995, CD), dirigent Lars Notto Birkeland
* *Bellman bland bröderna* (1999, CD), dirigent Margrethe Ek
* *JUL med Anne-Lise Berntsen og Guldbergs* (2001, CD), dirigent Margrethe Ek

Eksterne lenker
---------------

* Offisielt nettsted Rediger på Wikidata
* Sangselskabet Guldbergs Akademiske Kor på discogs.com

|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon **·** VIAF **·** LCCN
 |